ദേശീയപാതയില് ഓടിക്കൊണ്ടിരുന്ന കാറിന് തീപിടിച്ചു വന് ദുരന്തം ഒഴിവായി തിരുവനന്തപുരം : ദേശീയപാതയില് ഓടിക്കൊണ്ടിരുന്ന കാറിന് തീപിടിച്ചു. പുക കണ്ടതോടെ യാത്രക്കാര് ഇറങ്ങിയോടിയതിനാല് വന് ദുരന്തം ഒഴിവായി. നെയ്യാറ്റിന്കര ടൗണ്ഹാളിന് സമീപത്തായിരുന്നു സംഭവം . പുതിയതുറ സ്വദേശി ജോയിയും സുഹൃത്ത് അടിമലത്തുറ സ്വദേശി ലുജീനുമായിരുന്നു കാറിലുണ്ടായിരുന്നത്. ഓടിക്കൊണ്ടിരുന്ന കാറിനുള്ളില് നിന്നും പുക ഉയരുന്നത് കണ്ട് റോഡരികില് നിര്ത്തി കാറിലുണ്ടായിരുന്ന ഇവര് ഓടി മാറുകയായിരുന്നു . കാറിലെ എ.സിയില് നിന്നുമുള്ള ഷോര്ട്ട് സര്ക്യൂട്ടാണ് അപകടകാരണമെന്നാണ് പ്രാഥമിക നിഗമനം. നാട്ടുകാരും നെയ്യാറ്റിന്കര ഫയര്ഫോഴ്സുമെത്തി അരമണിക്കൂറിലെറെ പരിശ്രമിച്ചാണ് തീ കെടുത്തിയത്. ദേശീയപാതയിലെ മറ്റ് വാഹനങ്ങള് തടഞ്ഞ് നിര്ത്തിയതും അപകടം ഒഴിവാക്കി.